**David Garrick** (født 19. februar 1717, død 20. januar 1779) var en engelsk skuespiller, skuespillforfatter, teatersjef og teaterprodusent. Han hadde innflytelse på nesten alt som hadde med skuespill å gjøre på 1700-tallet, han var også venn og elev av Samuel Johnson. Amatørteater ble hans første arbeid på scenen, og det var ikke før han hadde hovedrollen i Shakespeares «Richard III» at publikum ble oppmerksom på den talentfulle engelske skuespilleren. 

Med suksessen fra «Richard III» og mange andre roller, ble *Garrick* engasjert av Charles Fleetwood på Theatre Royal Drury Lane. Han arbeidet for Drury Lane-selskapet i fem år.

Tidlig liv
----------

*Garrick* ble født inn i en familie med røtter fra Bordeaux regionen i Frankrike. Navnet *Garrick* stammet fra *Garric* eller *Carrique*, et navn familien tok til seg da de flyktet fra Frankrike mot slutten av 1600-tallet. Da David ble født bodde familien i byen Hereford, ikke lenge etter fødselen flyttet de til Lichfield, hjemmet til Carricks mor. Garricks far, *Kaptein Peter Garrick* var militær, og var i det meste av unge Davids barndom utstasjonert i Gibraltar. 

I en alder av 19 år ble David, som hadde blitt utdannet ved «Lichfield grammar school», innrullert ved *Samuel Johnsons*: «Edial Hall School». *Garrick* viste en entusiasme for teater veldig tidlig, og han ble med i skoleproduksjoner omtrent på denne tiden i rollen som «Sersjant Kite» i George Farquhars «The Recruting Officer». *Johnsons* skole stengte etter omtrent 1 og ½ år. *Garrick* og *Johnson*, som hadde blitt venner, reiste til London sammen for å søke lykken. Da Garrick kom frem i 1737 ble han og hans bror partnere i vin-bransjen. Firmaet deres holdt på i Lichfield og London, David fikk ansvaret for London-delen. Det gikk dessverre ikke så bra for bedriften, noe som kan ha hatt en sammenheng med Davids arbeid med amatørteater. 

Antatt fakisimile av plakat fra *Garricks* debut som «Richard III».
Fem år etter *Davids* ankomst i London begynte han å opptre profesjonelt ved å spille små roller på Goodman’s Fields Theatre, under ledelse Henry Giffard. Han opptrodde her under scenenavnet «Lyddal». Selv om han gjorde det bra, og var populær under ledelse av *Giffard*, ville ikke ledelsen av «Drury Lane og Covent Garden» ha noe med han å gjøre. 19. oktober 1741 opptrådte *Garrick* som «Richard III» i Shakespeares stykke med samme navn. 

Charles Macklin fra en inngravering av John Condé, 1792. Han ble trent i denne rollen av skuespiller og skuespillforfatter Charles Macklin, og hans naturlige fremførelse, som var annerledes enn den vanlige i denne perioden, gjorde han kjent i London. Ettersom han fortsatte å komme med gode prestasjoner skrev *David* et brev til sin bror, hvor han ba om å trekkes ut av partnerskapet i vin-bransjen, for å kunne helt og holdent satse på teateret. Etter suksessen med rollen som «King Richard III» fortsatte Garrick med en rekke andre roller som «King Lear», «Aboan» i Thomas Southernes «Oroonoko» og «Pierre» i Thomas Otways «Venice Preserv'd». Garrick hadde også morsomme roller som «Bayes» i George Villiers «The Rehearsal». Garrick hadde 18 roller i løpet av de første 6 månedene av hans karriere. Hans suksess var så stor at Alexander Pope uttalte at «that young man never had his equal as an actor, and he will never have a rival».

Fremførende på Drury Lane
-------------------------

Garrick (til høyre) som Abel Drugger i Jonsons «The Alchemist», malt av Johann Zoffany.
Garrick hadde en suksessfull debut sesong på «Goodman's Fields Theatre». Men nå hadde også sjefene på «Drury Lane og Covent Garden» fått øynene åpne for skuespilleren. «Drury Lane og Covent Garden» fikk ordnet det slik at de hadde enerett på å drive teater i London, noe som gjorde at Goodman's Field, teateret der *Garrick* hadde jobbet måtte stenge. *Garrick* ble ansatt av *Charles Fleetwood* til å spille på «Theatre Royal, Drury Lane», men før sesongen startet spilte *Garrick* mot skuespillerinne Mrs. Woffington, som han også hadde et forhold til, i Dublin på «Theatre Royal, Smock Alley». Det var her han først spilte rollen som «Abel Drugger» i Ben Jonsons stykke «The Alchemist». Som i London gjorde *Garrick* også suksess i *Dublin*. Tilbake i *London* åpnet *Garrick* på «Drury Lane» med *Otways* «The Orphan». 

Fem år etter at han begynte å jobbe på «Drury Lane» reiste *Garrick* på nytt til Dublin i en sesong for å styre å lede «the Smock Alley Theatre» sammen med *Richard Brinsley Sheridan*. Etter dette returnerte han til London hvor han i en periode spilte på «Covent Garden» under *John Rich*.

Leder på Drury Lane
-------------------

Med slutten av sesongen 1746–1747 gikk Fleetwoods kontrakt på Drury Lane sammen med *James Lacy* ut. Dette medførte at *Garrick* tok over teatret i april 1747. Teatret hadde opplevd en nedgang de siste årene, men samarbeidet mellom *Lacy* og *Garrick* førte til suksess.

Slutten på David Garrick
------------------------

Garrick var ikke en særlig stor mann, stemmen hans var heller ikke særlig høy. Men fra hans første fremføring forlot Garrick den bombastiske stilen som hadde vært ganske populær, og valgte å følge en mer avslappet, naturalistisk stil. Biografiforfatter *Alan Kendall* fastslo at «would probably seem quite normal to us today, but it was new and strange for his day». Denne nye stilen brakte med seg akklamasjoner: Alexander Pope uttalte, «he was afraid the young man would be spoiled, for he would have no competitior». *Even James Quin*, en skuespiller av den gamle stilen sa, «If this young fellow be right, then we have been all wrong». 

Garrick styrte «Theatre Royal, Drury Lane» helt frem til han trakk seg tilbake fra det å styre teater i 1776. 

*Garrick* forsøkte å portrettere karakterer som ekte personer, istedenfor melodramatiske karikaturer. Han oppfordret medskuespillere til å spille som de ville oppført seg i det ekte liv.

*David Garrick* døde i London, England og ble gravlagt ved «Poets' Corner» i «Westminster Abbey». Et monument til ære for Garrick i Lichfield Cathedral bærer Johnsons berømte kommentar: 

«I am disappointed by that stroke of death that has eclipsed the gaiety of nations, and impoverished the public stock of harmless pleasure».

En gravert sten-medaljong, rundt én meter i diameter, som viser Garrick, kan ses i «Birmingham Central Library».

Større verker
-------------

Garrick som «Richard III»
* *Lethe: or, Aesop in the Shades* (1740)
* *The Lying Valet* (1741)
* *Miss in Her Teens; or, The Medley of Lovers* (1747)
* *Lilliput* (1756)
* *The Male Coquette; or, Seventeen Fifty Seven* (1757)
* *The Guardian* (1759)
* *Harlequin's Invasion* (1759)
* *The Enchanter; or, Love and Magic* (1760)
* *The Farmer's Return from London* (1762)
* *The Clandestine Marriage* (1766)
* *Neck or Nothing* (1766)
* *Cymon* (1767)
* *Linco's Travels* (1767)
* *A Peep Behind the Curtain, or The New Rehearsal* (1767)
* *The Jubilee* (1769)
* *The Irish Widow* (1772)
* *A Christmas Tale* (1773)
* *The Meeting of the Company; or, Bayes's Art of Acting* (1774)
* *Bon Ton; or, High Life Above Stairs* (1775)
* *The Theatrical Candidates* (1775)
* *May-Day; or, The Little Gypsy* (1775)

Referanser
----------

1. 1 2   Encyclopædia Britannica Online, Encyclopædia Britannica Online-ID biography/David-Garrick, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Hrvatska enciklopedija, Hrvatska enciklopedija-ID 21314[Hentet fra Wikidata]
4. 1 2   Proleksis Encyclopedia, Proleksis enciklopedija ID 22745[Hentet fra Wikidata]

Eksterne lenker
---------------

* (en) David Garrick – kategori av bilder, video eller lyd på Commons Rediger på Wikidata

* (en) David Garrick – galleri av bilder, video eller lyd på Commons Rediger på Wikidata
* (en) David Garrick på Internet Movie Database Rediger på Wikidata

* (sv) David Garrick i Svensk Filmdatabas Rediger på Wikidata

* (fr) David Garrick på Allociné Rediger på Wikidata

* (en) David Garrick på AllMovie Rediger på Wikidata

* (en) David Garrick hos The Movie Database Rediger på Wikidata

* (en) David Garrick hos Internet Broadway Database Rediger på Wikidata
* (en) *David Garrick as Richard III* by William Hogarth at the Walker Art Gallery, Liverpool

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Gyldendals Teaterleksikon **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NKC **·** BNE **·** CiNii **·** MusicBrainz **·** Discogs
 |